Rettferdighets- og utviklingspartiet

Rettferds- og utviklingspartiethttp://www.dagbladet.no/kultur/erdogans-knuste-droslashm/60180927 eller Rettferdighets- og utviklingspartiet (tyrkisk , AK Parti eller AKP,AK Parti er offisiell forkortelse for partiet, som dokumentert i tredje kapittel i partiets program, mens AKP er forkortelsen som foretrekkes av partiets motstandere.) er det styrende tyrkiske politiske parti som beskriver seg selv som sentrum-høyre og konservativ. Partiet er utviklet fra en islamistisk tradisjon, men har offisielt forlatt denne ideologien til fordelt for ideen om et «konservativt demokrati». Partiet er Tyrkias største, med 256 medlemmer i nasjonalforsamlingen. Partilederen Binali Yıldırım var statsminister, mens tidligere partileder Recep Tayyip Erdoğan er president.

 Historie 
Rettferdighets- og utviklingspartiet ble grunnlagt i 2001 som en sammenslutning av politikere fra flere partier samt personer som ikke tidligere hadde vært partimedlemmer. Sentrale personer som Recep Tayyip Erdoğan og Abdullah Gül kom fra den moderate delen av det islamistiske Fazilet Partisi (Dydspartiet) som var blitt forbudt av tyrkisk høyesterett. Andre kom blant annet fra Anavatan Partisi (Fedrelandspartiet) og Demokrat Parti (Det demokratiske partiet).Halil İbrahim Yazici: The Analysis Of A Party In Key Questions:Justice And Development Party Academia.edu, hentet 10. juni 2013Turkey profile (Leaders) BBC, hentet 10. juni 2013

Ved valget til det tyrkiske parlament 3. november 2002 oppnådde partiet 34,26  % av stemmene. På grunn av det tyrkiske valgsystemet, som har en sperregrense på 10 %, falt mange av de andre partiene ut av parlamentet. AKP fikk 363 mandater, som utgjorde 66 % av setene i nasjonalforsamlingen. Det republikanske folkepartiet var det eneste andre partiet som kom over sperregrensen ved dette valget.European Court of Human Rights - case of Yumak and Sadak v. Turkey (2007) Legislationonline.com, hentet 10. juni 2013  

Partileder Recep Tayyip Erdoğan var blitt nektet å stille til valg som følge av at han var dømt for å ha lest et islamistisk dikt på et valgmøte i 1998. Abdullah Gül ble derfor statsminister. Men gjennom en lovendring fikk Erdoğan stille til et suppleringsvalg i 2003, der han ble valgt inn i parlamentet og overtok som statsminister. Gül gikk da over til å bli utenriksminister.

Ved valget til nasjonalforsamlingen i 2007 gikk partiet fram til 46,58 % av stemmene. I mandater gikk de likevel tilbake til 341 ettersom flere partier kom over sperregrensen ved dette valget.Barry Rubin (13. juni 2011): Stealth Islamism in Turkey Jerusalem Post, hentet 10. juni 2013

 Referanser 

 Eksterne lenker 



Kategori:Politiske partier i Tyrkia
Kategori:Politiske partier etablert i 2001
Kategori:2001 i Tyrkia